b'\n_START_ARTICLE_\nHot Rail\n_START_SECTION_\nRecenzije\n_START_PARAGRAPH_\nKritike su, kao \xc5\xa1to je to uglavnom bio slu\xc4\x8daj i kod prethodnih albuma, ponovno bile povoljne. Isticali su se stari utjecaji mariachi glazbe, Ennia Morriconea, ali i Henryja Manicinija. Joshua Klein s A.V. Cluba u svojoj je recenziji napisao: "Hot Rail je srodan nizu bljeskova na prozoru s prolaze\xc4\x87eg vlaka koji prolazi kroz sve nepoznatije podru\xc4\x8dje. Trebalo bi biti jo\xc5\xa1 bolje kad Calexico kona\xc4\x8dno stigne ondje gdje ide."_NEWLINE_Hal Horowitz s All Musica naglasio je kako se album ipak ne mo\xc5\xbee mjeriti sa svojim prethodnikom, ali je napisao kako Burns i Convertino uspje\xc5\xa1no eksperimentiraju raznim \xc5\xbeanrovima unutar onog kojeg su sami stvorili i kojem pomi\xc4\x8du granice. "Hot Rail nije sjajan album; previ\xc5\xa1e je rupi\xc4\x8dast i glazbeno nekonzistentan. Ali je va\xc5\xbean jer dokazuje da Calexico nije materijal koji \xc4\x87e se zadr\xc5\xbeati u intrigantnoj ali ograni\xc4\x8davaju\xc4\x87oj rutini te da je spreman istra\xc5\xbeivati nove zvu\xc4\x8dne smjerove istodobno zadr\xc5\xbeavaju\xc4\x87i jedinstveni identitet i viziju."_NEWLINE_I Andrew Johnson s PopMattersa spomenuo je sposobnost sastava da uspje\xc5\xa1no plovi kroz razne \xc5\xbeanrove. "Ovo nije glazba za cini\xc4\x8dne ili ironi\xc4\x8dne. S Hot Railom, Calexico nudi dobro odsviranu, sofisticiranu glazbu koja se mo\xc5\xbee mjeriti s ozbiljno\xc5\xa1\xc4\x87u njihovih tema, gubitku povjerenja, gubitku ljubavi i gubitku okoline s kojom se mo\xc5\xbee \xc5\xbeivjeti u harmoniji i s po\xc5\xa1tovanjem."'